ແພດ​ໝໍ ອູ​ການ​ດາ ທີ່ກຳ​ລັງ​ຕໍ່​ສູ້​ກັບ ໄວ​ຣັ​ສ ອີ​ໂບ​ລາ ຂາດອຸ​ປະ​ກອນ ທີ່​ຈຳ​ເປັນ
ພະ​ນັກ​ງານ​ແພດ​ທີ່​ນຳ​ໜ້າ​ໃນ​ຄວາມ​ພະ​ຍາ​ຍາມ​ຕໍ່​ສູ້​ກັບ​ໄວ​ຣັ​ສ ອີ​ໂບ​ລາ ຂອງ ອູ​ການ​ດາ ຮູ້ສຶກນ້ອຍໃຈກັບສິ່ງທີ່ເຂົາເຈົ້າເອີ້ນວ່າ ການສະໜັບສະໜູນທີ່ຈຳກັດເປັນເວລາຫຼາຍວັນ.
ຫ້ອງປິ່ນປົວທີ່ຖືກແຍກຕ່າງຫາກສຳລັບຄົນໄຂ້ ອີໂຣລາ ແມ່ນຕູບຜ້າທີ່ຖືກຕັ້ງຂຶ້ນໃນ ສວນຂອງໂຮງໝໍທ້ອງຖິ່ນ ຖົງມືໄດ້ມອບໃຫ້ພະນັກງານສາທາລະນະສຸກຢ່າງຫຼວງ ຫຼາຍ ແລະ ເມື່ອຄົນທີສອງໃນເມືອງທີ່ຕັ້ງຢູ່ເຂດຊາຍແດນຂອງປະທດ ອຸການດາ ໄດ້ ເສຍຊີວິດ ຫຼັງຈາກໄວຣັສດັ່ງກ່າວໄດ້ແຜ່ລາມຈາກປະເທດ ຄອງໂກ ທີ່ຢູ່ໃກ້ຄຽງນັ້ນ, ໂຮງມໍ່ດັ່ງກ່າວບໍ່ສາມາດຊອກລົດເພື່ອຍ້າຍສົບຂອງຜູ້ທີ່ເສຍຊີວິດນັ້ນອອກໄປບ່ອນ ອື່ນເປັນເວລາຫຼາຍຊົ່ວໂມງ ຜູ້ບໍລິຫານໂຮງໝໍ Bwera ທ່ານ ເພັດສັນ ບູທາລລາ ໄດ້ກ່າວຕໍ່ອົງການຂ່າວ AP ວ່າ “ພວກເຮົາບໍ່ຄ່ອຍມີຫ້ອງປິ່ນປົວທີ່ແຍກຕ່າງຫາກປານໃດ ມັນເປັນພຽງຕູບຜ້າ ເວົ້າ ຈາກໃຈຈິງແລ້ວ, ພວກເຮົາບໍ່ສາມາດຮັບເອົາຫຼາຍກວ່າຫ້າຄົນ ” ພະນັກງານແພດທີ່ນຳໜ້າໃນຄວາມພະຍາຍາມຕໍ່ສູ້ກັບໄວຣັສ ອີໂບລາ ຂອງ ອູການ ດາ ຮູ້ສຶກນ້ອຍໃຈກັບສິ່ງທີ່ເຂົາເຈົ້າເອີ້ນວ່າ ການສະໜັບສະໜູນທີ່ຈຳກັດເປັນເວລາ ຫຼາຍວັນ ນັບຕັ້ງແຕ່ສະມາຊິກຄອບຄົວຊາວ ຄອງໂກ ເຊື້ອສາຍ ອູການດາ ທີ່ຕິດໄວ ຣັສ ຄົນນຶ່ງ ໄດ້ປະກົດຕົວ, ເຊິ່ງຜູ້ນຶ່ງໄດ້ອາຈຽນເປັນເລືອດ ນັບຕັ້ງແຕ່ນັ້ນມາສາມຄົນ ໄດ້ເສຍຊີວິດ ໃນຂະນະທີ່ບັນດາເຈົ້າໜ້າທີ່ໄດ້ຍົກຍ້ອງບັນດາພະນັກງານສາທາລະນະສຸກດັ່ງກັບ “ເທັບພະບຸດ” ແລະ ເວົ້າວ່າ ເຂົາເຈົ້າໄດ້ມີຄວາມພ້ອມທີ່ຈະຄວບຄຸມໄວຣັສດັ່ງກ່າວ ນັ້ນ, ພະນັກງານບາງຄົນແມ່ນບໍ່ເຫັນດີ, ໂດຍສົງໄສວ່າ ເງິນຫຼາຍລ້ານໂດລາທີ່ໃຊ້ ໃນການກຽມພ້ອມສຳລັບ ໄວຣັສ ອີໂບລາ ນັ້ນໄດ້ຫາຍໄປໃສ ຖ້າໂຮງໝໍທີ່ຢູ່ແນວ ໜ້ານັ້ນຂາດສິ່ງຂອງພື້ນຖານ ຜູ້ບໍລິຫານໂຮງໝໍໄດ້ກ່າວໃນວັນພະຫັດທີ່ຜ່ານມາວ່າ “ແມ່ນກະທັ້ງຖົງມືຍັງມີບໍ່ພໍໃຊ້, ຂ້າພະເຈົ້າໄດ້ເອົາໃຫ້ເທື່ອລະໜ້ອຍ ” ນາງພະຍາບານຄົນນຶ່ງໄດ້ງຶກຫົວເຫັນພ້ອມ ອົງການສາທາລະນະສຸກໃນວັນສຸກທີ່ຜ່ານມາໄດ້ເວົ້າວ່າ ການລະບາດຂອງໄວຣັສ ອີໂບລາ ຄວາມເປັນຫ່ວງ “ທີ່ເກີນປົກກະຕິຢ່າງຍິ່ງ” ແຕ່ບໍ່ໄດ້ເຫັນຄວາມເໝາະສົມ ໃນການປະກາດເປັນພາວະສຸກເສີນທົ່ວໂລກ ການປະກາດດັ່ງກ່າວປົກກະຕິແລ້ວ ຈະກະຕຸ້ນໃຫ້ມີເງິນທຶນ, ແຫຼ່ງຊັບພະຍາກອນ ແລະ ຄວາມສົນໃຈທາງການເມືອງ ຫຼາຍຂຶ້ນ ອົງການອະນາໄມໂລກໄດ້ກ່າວວ່າ ເງິນ 54 ລ້ານໂດລາ ແມ່ນຕ້ອງການ ເພື່ອນຳໃຊ້ໃນການຢຸດການແຜ່ລະບາດ